
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1415 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του κανονισμού Διδακτορικών Σπουδών, 
Τμήματος Ψυχολογίας του Παντείου Πανεπιστη¬ 
μίου Κοινωνικών και Πολιτικών Επιστημών. 

2 Έγκριση του κανονισμού Διδακτορικών Σπουδών 
Τμήματος Οικονομικής και Περιφερειακής Ανά¬ 
πτυξης του Παντείου Πανεπιστημίου Κοινωνικών 
και Πολιτικών Επιστημών. 


ΑΠΟΦΑΣΕΙΣ 

Αριθμ. απόφ. 15 (1) 

Έγκριση του κανονισμού Διδακτορικών Σπου¬ 
δών, Τμήματος Ψυχολογίας του Παντείου Πανε¬ 
πιστημίου Κοινωνικών και Πολιτικών Επιστημών. 

Η ΣΥΓΚΛΗΤΟΣ 

ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/τ.Α'/4.8.18) «Οργάνωση και Λειτουργία της 
Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 

2) Την από 14/2/2018 απόφαση της Συνέλευσης του 
Τμήματος Ψυχολογίας, με την οποία καταρτίσθηκε ο Κα¬ 
νονισμός Διδακτορικών Σπουδών του ιδίου Τμήματος. 

3) Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του Κρατικού Προϋπολογισμού, εγκρίνει τον Κα¬ 
νονισμό των Διδακτορικών Σπουδών, ως ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΜΗΜΑΤΟΣ ΨΥΧΟΛΟΓΙΑΣ 
Άρθρο 1 

Γενικές Διατάξεις. 

Η δομή, η οργάνωση, η λειτουργία και η αξιολόγηση 
του Προγράμματος Εκπόνησης Διδακτορικής Διατριβής 
τουΤμήματοςΨυχολογίαςτου Παντείου Πανεπιστημίου, 
διέπονται από τις διατάξεις του ν. 4485/2017 (ΦΕΚ 114/ 
4-8-2017), καθώς και από τις διατάξεις του παρόντος 


κανονισμού, όπως αυτός καταρτίστηκε με απόφαση της 
ΣυνέλευσηςτουΤμήματος (31/01 /2018), εγκρίθηκε από 
τη Σύγκλητο του Παντείου Πανεπιστημίου, δημοσιεύθη- 
κε στην Εφημερίδα της Κυβερνήσεως, αναρτήθηκε στο 
διαδικτυακό τόπο του Τμήματος και κοινοποιήθηκε στο 
Υπουργείο Παιδείας, Έρευνας και Θρησκευμάτων. 

Οι διατάξεις του κανονισμού εκπόνησης διδακτορικής 
διατριβής εξειδικεύουν και συμπληρώνουν το ισχύον 
νομοθετικό πλαίσιο που διέπει τις διδακτορικές σπουδές 
και ενσωματώνουν τις σχετικές αποφάσεις των αρμόδι¬ 
ων συλλογικών οργάνων του τμήματος Ψυχολογίαςτου 
Παντείου Πανεπιστημίου. 

Η γλώσσα συγγραφής και υποστήριξης της διδακτο¬ 
ρικής διατριβής είναι η ελληνική. Είναι δυνατή η συγ¬ 
γραφή και υποστήριξη της διδακτορικής διατριβής σε 
άλλη γλώσσα. 

Άρθρο 2 

Σκοπός Προγράμματος Διδακτορικών Σπουδών. 

Το Πρόγραμμα Διδακτορικών Σπουδών του τμήματος 
Ψυχολογίας στο Πάντειο Πανεπιστήμιο, έχει ως πρωταρ¬ 
χικό σκοπό την διαμόρφωση ερευνητών για την προα¬ 
γωγή της επιστήμης και την ανάπτυξη των εφαρμογών 
στο πεδίο της Ψυχολογίας. Στόχος είναι οι υποψήφιοι δι¬ 
δάκτορες του τμήματος Ψυχολογίας να παράγουν πρω¬ 
τότυπη και καινοτόμο επιστημονική έρευνα σε όλους 
τους τομείς/αντικείμενα που θεραπεύει το τμήμα, ώστε 
να είναι σε θέση να διεξάγουν μια ανεξάρτητη και πρω¬ 
τότυπη ερευνητική δραστηριότητα. 

Με τη σύμφωνη γνώμη της Γενικής Συνέλευσης του 
Τμήματος και υπό την καθοδήγηση του Επιβλέποντός 
τους οι Υ.Δ. είναι δυνατόν να εμπλουτίσουν την εκπαι¬ 
δευτική τους εμπειρία, συνδράμοντας περιστασιακά σε 
επικουρική διδασκαλία και συστηματικά σε ερευνητικές 
δράστη ριότητες του Τ μή ματος. 

Άρθρο 3 

Όργανα Διοίκησης. 

Τα όργανα διοίκησης του Προγράμματος Διδακτορι¬ 
κών Σπουδών, όπως προβλέπονται από την ισχύουσα 
νομοθεσία, είναι η Σύγκλητος του Παντείου Πανεπιστη¬ 
μίου και η Συνέλευση του Τμήματος Ψυχολογίας. 

Η Σύγκλητος Παντείου Πανεπιστημίου είναι το αρμό¬ 
διο όργανο για τα θέματα ακαδημαϊκού, διοικητικού, ορ¬ 
γανωτικού και οικονομικού χαρακτήρα, ενώ ασκεί όσες 

αρμοδιότητες δεν ανατίθενται από το νόμο ειδικώς σε 
άλλα όργανα. 

Η Συνέλευση του Τμήματος Ψυχολογίας: 
α. Κατηγοριοποιεί τις αιτήσεις εκπόνησης διδακτορι¬ 
κής διατριβής των ενδιαφερομένων, με βάση τη συνά¬ 
φεια του ερευνητικού αντικειμένου. 

β. Συγκροτεί κάθε είδους σχετική επιτροπή που προ- 
βλέπεται από το νόμο. 

γ. Απονέμει τους τίτλους σπουδών των προγραμμάτων 
σπουδών που οργανώνει το Τμήμα. 

δ. Ασκεί κάθε άλλη αρμοδιότητα που προβλέπεται 
από την ισχύουσα νομοθεσία και από τις διατάξεις του 
παρόντος του κανονισμού. 

Άρθρο 4. 

Α. Αιτήσεις Υποψηφίων Διδακτόρων. 

Αιτήσεις Υ.Δ. υποβάλλονται κατά μήνα Σεπτέμβριο 
και Φεβρουάριο κάθε έτους. Το Τμήμα ανακοινώνει το 
χρονικό αυτό διάστημα για την υποβολή αιτήσεων στην 
ιστοσελίδα του τμήματος. 

Β. Προκήρυξη Επιλογής Υποψήφιων Διδακτόρων. 

Το Τμήμα Ψυχολογίας δύναται να προβεί σε προκήρυ¬ 
ξη/πρόσκληση εκδήλωσης ενδιαφέροντος Υποψηφίων 
Διδακτόρων σε συγκεκριμένα γνωστικά αντικείμενα 
σύμφωνα με το άρθρο 42 του ν. 4485/2017. Η προκή¬ 
ρυξη κοινοποιείται εγκαίρως (και σε κάθε περίπτωση 
πριν τη λήξη του εκάστοτε εξαμήνου) στην ιστοσελίδα 
του τμήματος, στον διαδικτυακό τόπο του Παντείου Πα¬ 
νεπιστημίου καθώς και σε δύο (2) εφημερίδες ευρείας 
κυκλοφορίας. 

Άρθρο 5 

Κριτήρια και Προϋποθέσεις Εισαγωγής 

στο Διδακτορικό Πρόγραμμα. 

Δικαίωμα υποβολής αίτησης για την εκπόνηση δι¬ 
δακτορικού διπλώματος έχουν οι διαθέτοντες τα εξής 
τυπικά προσόντα: 

α. Πτυχίο Ελληνικού Α.Ε.Ι. ή ομοταγούς Πανεπιστημί¬ 
ου της αλλοδαπής αναγνωρισμένο από το Δ.Ο.Α.Τ.Α.Π. 
στην Ψυχολογία και Δίπλωμα Μεταπτυχιακών Σπουδών 
(Δ.Μ.Σ.) Ελληνικού Α.Ε.Ι. ή ομοταγούς Πανεπιστημίου 
της αλλοδαπής αναγνωρισμένο από το ΔΟΑΤΑΠ στην 
Ψυχολογία. 

β. Πτυχίο Ελληνικού Α.Ε.Ι. ή ομοταγούς Πανεπιστημί¬ 
ου της αλλοδαπής αναγνωρισμένο από το Δ.Ο.Α.Τ.Α.Π. 
στην Ψυχολογία και Δίπλωμα Μεταπτυχιακών Σπουδών 
(Δ.Μ.Σ.) Ελληνικού Α.Ε.Ι. ή ομοταγούς Πανεπιστημίου της 
αλλοδαπής αναγνωρισμένο από το ΔΟΑΤΑΠ ή 
γ. Πτυχίο Ελληνικού Α.Ε.Ι. ή ομοταγούς Πανεπιστημίου 
της αλλοδαπής αναγνωρισμένο από το Δ.Ο.Α.Τ.Α.Π. και 
Δίπλωμα Μεταπτυχιακών Σπουδών (Δ.Μ.Σ.) ελληνικού 
Α.Ε.Ι. ή ομοταγούς Πανεπιστημίου της αλλοδαπής ανα¬ 
γνωρισμένο από το ΔΟΑΤΑΠ στην Ψυχολογία ή 
δ. Κατ' εξαίρεση και σε περίπτωση που τεκμαίρεται ότι 
το προτεινόμενο ερευνητικό αντικείμενο της διατριβής 
έχει συνάφεια με τα γνωστικά αντικείμενα που θεραπεύει 
το Τμήμα, είναι δυνατόν να υποβάλλουν αίτηση Υ.Δ. που 
έχουν Πτυχίο ελληνικού Α.Ε.Ι. ή ομοταγούς Πανεπιστημί¬ 
ου της αλλοδαπής αναγνωρισμένο από το Δ.Ο.Α.Τ.Α.Π. 


και Δίπλωμα Μεταπτυχιακών Σπουδών (Δ.Μ.Σ.) ελλη¬ 
νικού Α.Ε.Ι. ή ομοταγούς Πανεπιστημίου της αλλοδα¬ 
πής αναγνωρισμένο από το ΔΟΑΤΑΠ. Στην περίπτωση 
αυτή, για την απόκτηση του διδακτορικού διπλώματος 
είναι υποχρεωτική και η παρακολούθηση και επιτυχής 
εξέταση σε μεταπτυχιακά ή και προπτυχιακά μαθήματα 
του Προγράμματος Σπουδών του Τμήματος, κατά την 
εισήγηση του επιβλέποντος, της Τριμελούς Επιτροπής 
και τη σύμφωνη γνώμη της Γ.Σ. 

Τα προαναφερόμενα Δ.Μ.Σ.Θα πρέπει να αποτελούν 
ξεχωριστό αναγνωρισμένο από το ΔΟΑΤΑΠ τίτλο που 
δεν έχει συνεκτιμηθεί για έκδοση βασικού Πτυχίου στην 
Ψυχολογία ή σε άλλο κλάδο. 

Ειδικά για τους πτυχιούχους Α.Ε.Ι. οι οποίοι δεν είναι 
κάτοχοι Διπλώματος Μεταπτυχιακών Σπουδών (Δ.Μ.Σ), 
είναι δυνατή η κατ' εξαίρεση εισαγωγή τους στο διδα¬ 
κτορικό πρόγραμμα, μετά από πλήρως αιτιολογημένη 
απόφαση της Συνέλευσης του Τμήματος, για την οποία 
θα συνεκτιμώνται τα ακόλουθα κριτήρια ή ουσιαστικά 
προσόντα: 

1 .Τεκμηριωμένη ικανότητα και προοπτική για έρευνα. 
Η ερευνητική ικανότητα τεκμηριώνεται είτε με τη δη¬ 
μοσίευση επιστημονικών εργασιών διεθνούς φήμης σε 
επιστημονικά περιοδικά με σύστημα κριτών ή με άλλα 
αποδεικτικά ερευνητικής εμπειρίας (π.χ. ερευνητική 
απασχόληση σε διεθνούς φήμης ερευνητικά κέντρα ή 
ινστιτούτα) ή και 

2. Αποδεδειγμένη πλούσια επαγγελματική εμπειρία 
(τουλάχιστον τριών (3) ετών) στο επιστημονικό αντικεί¬ 
μενο της προτεινόμενης διδακτορικής διατριβής. 

Στην περίπτωση αυτή, το ελάχιστο χρονικό όριο για 
την απόκτηση του διδακτορικού διπλώματος είναι τέσ¬ 
σερα (4) πλήρη ημερολογιακά έτη από τον ορισμό της 
τριμελούς συμβουλευτικής επιτροπής, καθώς και η πα¬ 
ρακολούθηση και επιτυχής εξέταση σε μεταπτυχιακά ή 
και προπτυχιακά μαθήματα του Προγράμματος Σπου¬ 
δών του Τμήματος, κατά την εισήγηση του Επιβλέποντα, 
τηςΤριμελούς Επιτροπής και τη σύμφωνη γνώμη της Γ.Σ. 

ε. Ο βαθμόςτου Διπλώματος Μεταπτυχιακών Σπουδών 
(Δ.Μ.Σ.) θα πρέπει να είναι μεγαλύτερος ή ίσος με «7». 

στ. Γνώση της Αγγλικής Γλώσσας, η οποία θα αποδει- 
κνύεται με ένα από τα παρακάτω: 

4. Πιστοποίηση αναγνώρισης γλωσσομάθειας Επιπέ¬ 
δου α. 

5. Τίτλο σπουδών τριτοβάθμιας εκπαίδευσης από 
Αγγλόφωνο Πανεπιστήμιο αναγνωρισμένο από το 
Δ.Ο.Α.Τ.Α.Π. 

Άρθρο 6 

Απαιτούμενα Δικαιολογητικά. 

Απαιτούμενα δικαιολογητικά είναι: 

α. Αίτηση του υποψηφίου για εισαγωγή στο Πρό¬ 
γραμμα εκπόνησης Διδακτορικής Διατριβής, έντυπο 
της οποίας διατίθεται από τη γραμματεία του Τμήματος 
Ψ υχολογίας, αναγράφοντας τον προτεινόμενο τίτλο, την 
προτεινόμενη γλώσσα εκπόνησης καθώς και τον προ- 
τεινόμενο ως επιβλέποντα της διδακτορικής διατριβής. 

β. Αντίγραφα τίτλων σπουδών, αναλυτικών βαθμο¬ 
λογιών, και πιστοποιητικών αντιστοιχίας και ισοτιμίας, 
εφόσον απαιτείται, από το Δ.Ο.Α.Τ.Α.Π. 

γ. Φωτοτυπία αστυνομικής ταυτότητας ή διαβατηρίου. 

δ. Αποδεικτικά στοιχεία (διπλώματα, αντίγραφα απο¬ 
τελεσμάτων εξετάσεων) γνώσης της Αγγλικής γλώσσας, 
σύμφωνα με τα καθοριζόμενα στο άρθρο 5γ του παρό¬ 
ντος κανονισμού. 

ε. Αναλυτικό βιογραφικό σημείωμα. 

στ. Προσχέδιο της διδακτορικής διατριβής που θα εκ¬ 
πονήσουν. Το προσχέδιο της διδακτορικής διατριβής θα 
πρέπει να περιλαμβάνει τα εξής: 

Ι.Τον Ενδεικτικό Τίτλο, τη Θεματική Περιοχή/Περιοχές 
και τις Λέξεις - Κλειδιά (από 2 έως 5). 

2. Συνοπτική περιγραφή του θέματος (200 - 400 λέξεις). 

3. Συνεισφορά και πρωτοτυπία της προτεινόμενης δι¬ 
ατριβής (200 - 400 λέξεις). 

4. Βασικός σκοπός, στόχοι και ερευνητικές υποθέσεις 
της διδακτορικής διατριβής (200 - 400 λέξεις). 

5. Μεθοδολογία Έρευνας (400 - 600 λέξεις). 

6. Προσδιορισμός προβλεπόμενης διάρκειας των βα¬ 
σικών σταδίων εκπόνησης της διδακτορικής διατριβής, 
όπως λ.χ. βιβλιογραφική ανασκόπηση, συλλογή και επε¬ 
ξεργασία ερευνητικού υλικού, κ.λπ. (100 - 300 λέξεις). 

7. Βιβλιογραφικές αναφορές οι οποίες εμφανίζονται 
στην πρόταση. 

ζ. Δύο συστατικές επιστολές εκ των οποίων η μία του¬ 
λάχιστον να είναι από καθηγητή/τρια (μέλος ΔΕΠ ή ΕΠ) 
του/της υποψηφίου/ας στο πλαίσιο των προπτυχιακών 
ή μεταπτυχιακών του/της σπουδών, σφραγισμένες εντός 
φακέλου από τους συντάξαντες. 

Άρθρο 7 

Διαδικασία Επιλογής. 

Η Γραμματεία του Τμήματος πρωτοκολλά και ελέγχει 
μόνο ως προς την τυπικότητα και την πληρότητα των αι¬ 
τήσεων και των δικαιολογητικών, σύμφωνα με την ισχύ- 
ουσα νομοθεσία και τον παρόντα κανονισμό και κατόπιν 
διαβιβάζει τις αιτήσεις και τα συνημμένα δικαιολογητικά 
στη Συνέλευση του Τμήματος. 

Η Συνέλευση κατηγοριοποιεί τις αιτήσεις των ενδια¬ 
φερομένων με βάση τη συνάφεια του προτεινόμενου 
ερευνητικού αντικειμένου και συγκροτεί τριμελείς επι¬ 
τροπές ανά κατηγορία αιτήσεων, αποτελούμενες από 
μέλη ΔΕΠ του Τμήματος. Στην τριμελή Επιτροπή είναι 
δυνατόν να μετέχει και ο προτεινόμενος επιβλέποντας, 
εφόσον αναφέρεται στην αίτηση. 

Η επιτροπή επιλογήςτων υποψηφίων διδακτόρων, εκτελεί 
τα προβλεπόμενα στην παρ. 3, άρθρο 38 του ν. 4485/2017, 
εξετάζει τις αντίστοιχες αιτήσεις και τα συνυποβαλλόμενα 
έγγραφα και καλεί τους υποψηφίους σε συνέντευξη. Κύριος 
στόχος της συνέντευξης είναι να καταδειχθεί η ικανότητα του 
υποψήφιου να υποστηρίξει την πρόταση του. Εν συνεχεία, 
η επιτροπή, υποβάλει στη Συνέλευση του Τμήματος αναλυ¬ 
τικό υπόμνημα, στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει δεκτός, 
καθώς και ο προτεινόμενος επιβλέπων εφόσον αυτός δεν 
έχει προταθεί από τον υποψήφιο. 

Η Συνέλευση τουΤμήματος, αφού λάβει υπόψη τηςτο 
υπόμνημα της επιτροπής και συνεκτιμώντας τη γνώμη 
του προτεινόμενου επιβλέποντος, εγκρίνει ή απορρί¬ 
πτει αιτιολογημένα την αίτηση του υποψηφίου. Στην 


εγκριτική απόφαση ορίζεται και η γλώσσα συγγραφής 
και υποστήριξης της διδακτορικής διατριβής, ορίζεται 
ο επιβλέπων και η Τριμελής Συμβουλευτική Επιτροπή, 
σύμφωνα με τις κείμενες διατάξεις. 

Κατά την έγκριση του αιτήματος για εκπόνηση διδα¬ 
κτορικής διατριβής, η Συνέλευση του Τμήματος, μετά 
από εισήγηση του Επιβλέποντος, της Τριμελούς Συμ¬ 
βουλευτικής Επιτροπής και τη σύμφωνη γνώμη της Συ¬ 
νέλευσης, και λαμβάνοντας υπόψη τα μαθήματα που 
έχει παρακολουθήσει ο υποψήφιος στο Δίπλωμα Μετα¬ 
πτυχιακών Σπουδών (Δ.Μ.Σ.) και το υπόβαθρο του από 
τις βασικές τους σπουδές, καθώς και τις απαιτήσεις της 
υπό εκπόνηση διδακτορικής διατριβής, αναθέτει στον 
υποψήφιο διδάκτορα την παρακολούθηση και επιτυχή 
ολοκλήρωση κύκλου μαθημάτων.Τα μαθήματα μπορεί 
να είναι προπτυχιακού ή μεταπτυχιακού επιπέδου και η 
βαθμολόγηση της επιτυχίας σε αυτά είναι δυαδική (πέ¬ 
ρασε/δεν πέρασε). Ο κύκλος μαθημάτων θα πρέπει να 
ανατίθεται και να ολοκληρώνεται στο πρώτο ακαδημα¬ 
ϊκό έτος από την έναρξη της διδακτορικής διατριβής. 

Άρθρο 8 

Επίβλεψη Εκπόνησης Διδακτορικής Διατριβής. 

Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α'βαθμίδας, αναπληρωτή και επίκουρου 
τουΤμήματος. 

Η Συνέλευση του Τμήματος αναθέτει στον προτεινό- 
μενο επιβλέποντα, σύμφωνα με την παράγραφο 3 του 
άρθρου 38 του ν. 4485/2017, την επίβλεψη της διδακτο¬ 
ρικής διατριβής και ορίζει Τριμελή Συμβουλευτική Επι¬ 
τροπή, με αρμοδιότητα να πλαισιώνει και να υποστηρίζει 
την εκπόνηση και συγγραφή της. 

Στην Τριμελή Συμβουλευτική Επιτροπή μετέχουν 
ως μέλη, ο επιβλέπων και δύο ακόμη μέλη Δ.Ε.Π. α' 
βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή 
από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό εκπόνηση διδακτορική διατριβή. 

Ως μέλη τηςΤριμελούς Συμβουλευτικής Επιτροπής εί¬ 
ναι δυνατόν να ορίζονται και μέλη Δ.Ε.Π. τα οποία είναι 
σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμί¬ 
δες του Τμήματος Ψυχολογίας με ΦΕΚ διορισμού από το 
οποίο προκύπτει η ιδιότητα του Καθηγητή Ψυχολογίας. 

Ο επιβλέπων συμβουλεύει και καθοδηγεί τον/την υπο- 
ψήφιο/αγια όλα τα θέματα που σχετίζονται με την εκπόνη¬ 
ση της διδακτορικής διατριβής όπως για παράδειγμα τον 
προσδιορισμό του θέματος, τη μεθοδολογία έρευνας, κ.τλ. 

Ο επιβλέπων έχει τακτικές συναντήσεις και στενή ακα¬ 
δημαϊκή συνεργασία με τον/την υποψήφιο/α διδάκτορα 
και τον/την ενθαρρύνει να παρουσιάζει την πορεία της 

διατριβής σε διάφορα σεμινάρια ή εκδηλώσεις, σε μέλη 
ΔΕΠ του Τμήματος ή σε προπτυχιακά και μεταπτυχιακά 
μαθήματα. 

Κάθε μέλος ΔΕΠ του τμήματος Ψυχολογίας δύναται 
να επιβλέπει το ανώτερο έως δέκα (10) Υποψήφιους 
Διδάκτορες. 

Επιτρέπεται η αντικατάσταση μέλους της τριμελούς 
συμβουλευτικής επιτροπής εκπόνησης της διδακτορικής 
διατριβής από τη Συνέλευση Τμήματος, με τεκμηριωμέ¬ 
νη αιτιολόγηση από τον επιβλέποντα προς αυτήν. 

Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για διάστημα πάνω από ένα (1) έτος, η Συνέλευση του 
Τμήματος, εκτιμώντας τις περιστάσεις, αναθέτει σε άλ¬ 
λον την επίβλεψη, ύστερα από αίτηση του υποψήφιου 
διδάκτορα και γνώμη του προτεινόμενου επιβλέπο- 
ντος, διαφορετικά σε ένα από τα άλλα δύο (2) μέλη της 
τριμελούς συμβουλευτικής επιτροπής, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων που μπορεί να επιβλέπεται από κάθε επιβλέποντα, 
σύμφωνα με όσα ορίζονται στο άρθρο 7 του παρόντος 
κανονισμού. Αν ο αρχικός επιβλέπων μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από τοΤμήμα 
Ψυχολογίας του Παντείου Πανεπιστημίου. 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των συμβουλευτικών επιτρο¬ 
πών αναρτώνται στον διαδικτυακό τόπο του Ιδρύματος 
στην ελληνική και στην αγγλική γλώσσα. 

Ο τίτλος της διδακτορικής διατριβής θεωρείται ως 
προσωρινός και οριστικοποιείται μόνο μετά την παρέ¬ 
λευση τουλάχιστον ενός (1) έτους από την ημερομηνία 
ορισμού της τριμελούς συμβουλευτικής επιτροπής. Ο 
επιβλέπων, σε συνεργασία με τον υποψήφιο διδάκτορα 
και τη σύμφωνη γνώμη της τριμελούς επιτροπής, καθο¬ 
ρίζουν τον οριστικό τίτλο της διδακτορικής διατριβής και 
καταθέτουν στην Γραμματεία σχετικό υπόμνημα. Αλλαγή 
τίτλου ή εξειδίκευση τίτλου, μπορεί να πραγματοποιηθεί 
μετά από τεκμηριωμένη εισήγηση του Επιβλέποντος και 
σύμφωνη γνώμη της τριμελούς συμβουλευτικής επιτρο¬ 
πής και έγκριση της Συνέλευσης του τμήματος. Επιπλέον 
δίδεται η δυνατότητα αλλαγής του τίτλου από την επτα- 
μελή επιτροπή εξέτασης κατά τη διάρκεια της υποστήρι¬ 
ξης της διδακτορικής διατριβής. Η αλλαγή αναγράφεται 
στο Πρακτικό της Υποστήριξης και εφαρμόζεται από 
τον υποψήφιο με ευθύνη του Επιβλέποντος και της τρι¬ 
μελούς επιτροπής. 

Άρθρο 9 

Διάρκεια Φοίτησης- 

Αναστολή και Παράταση Φοίτησης. 

Η χρονική διάρκεια για την απόκτηση του Διδακτορι¬ 
κού Διπλώματος δεν μπορεί να είναι μικρότερη από τρία 
(3) πλήρη ημερολογιακά έτη για τους κατόχους Διπλώμα¬ 
τος Μεταπτυχιακών Σπουδών (Δ.Μ.Σ) και σε τέσσερα (4) 
ημερολογιακά έτη για τους υποψηφίους διδάκτορες μη 


κατόχους Διπλώματος Μεταπτυχιακών Σπουδών (Δ.Μ.Σ), 
από την ημερομηνία ορισμού της τριμελούς συμβου¬ 
λευτικής επιτροπής και δεν μπορεί να υπερβεί τα έξι (6) 
πλήρη ημερολογιακά έτη από την ίδια ημερομηνία. 

Σε εξαιρετικές περιπτώσεις, η Συνέλευση του Τμήμα¬ 
τος μπορεί να εγκρίνει, μετά από αίτημα του υποψηφίου 
και εισήγηση της τριμελούς συμβουλευτικής επιτροπής, 
την χορήγηση παράτασης, για την ολοκλήρωση εκπόνη¬ 
σης της διδακτορικής διατριβής, διάρκειας έως ένα (1) 
ημερολογιακό έτος. 

Για εξαιρετικούς λόγους (π.χ. για λόγους υγείας, από ερ¬ 
γαζόμενους για λόγους που άπτονται της εργασίας τους, 
υπηρετούντες στρατιωτική θητεία, κ.λπ.) είναι δυνατή η 
χορήγηση αναστολής φοίτησης. Κατά το χρονικό διά¬ 
στημα της αναστολής αναστέλλονται και τα δικαιώματα 
του υποψήφιου διδάκτορα. Ο χρόνος της αναστολής 
δεν προσμετράται στο χρόνο μέγιστης διάρκειας και δεν 
μπορεί να υπερβαίνει τα τρία (3) έτη. 

Αναστολή φοίτησης δεν χορηγείται κατά το πρώτο 
έτος εκπόνησης της διδακτορικής διατριβής. 

Δεν δικαιούνται αναστολής φοίτησης οι υπότροφοι 
του ΙΚΥ ή άλλων δημόσιων/ιδιωτικών φορέων για το 
χρονικό διάστημα που λαμβάνουν την υποτροφία. 

Αναστολή της φοίτησης του/της υποψηφίου/ας από 
το πρόγραμμα μπορεί επίσης να προκύψει σε περίπτω¬ 
ση που συντρέχουν λόγοι μη ανταπόκρισης του/της 
υποψηφίου/ας στις υποχρεώσεις του/της όπως αυτές 
περιγράφονται στον παρόντα κανονισμό. 

Σε κάθε περίπτωση, ο ανώτατος χρόνος απόκτησης 
Διδακτορικού Διπλώματος δεν μπορεί να υπερβαίνει τα 
επτά (7) ημερολογιακά έτη. 

Φοιτητής ή φοιτήτρια που έχει υπερβεί το μέγιστο επι¬ 
τρεπτό χρόνο φοίτησης διαγράφεται αυτομάτως από το 
πρόγραμμα. 

Άρθρο 10 

Εξέταση Διδακτορικής Διατριβής. 

Η τριμελής συμβουλευτική επιτροπή παρακολουθεί 
την πρόοδο του επιστημονικού έργου του υποψηφίου δι- 
δάκτορος και τη συγγραφή της διδακτορικής διατριβής. 
Μετά την ολοκλήρωση της συγγραφής της διδακτορικής 
διατριβής, με εισήγηση του επιβλέποντος, η τριμελής 
συμβουλευτική επιτροπή δέχεται ή απορρίπτει την αί¬ 
τηση του υποψηφίου για τη δημόσια υποστήριξη και την 
αξιολόγηση της. Αν η τριμελής συμβουλευτική επιτροπή 
αποδεχθεί την αίτηση του υποψηφίου, συντάσσει ανα¬ 
λυτική εισηγητική έκθεση και την υποβάλλει στη Συνέ¬ 
λευση του Τμήματος ζητώντας τον ορισμό επταμελούς 
εξεταστικής επιτροπής για την κρίση της διδακτορικής 
διατριβής. Σε περίπτωση αδυναμίας σύνταξης ενιαίας 
εισηγητικής έκθεσης, μπορούν να κατατεθούν στη Συ¬ 
νέλευση τουΤμήματος χωριστά εισηγητικά σημειώματα 
από τα μέλη της τριμελούς συμβουλευτικής επιτροπής. 

Η Συνέλευση του Τμήματος λαμβάνοντας υπόψη τις 
εισηγήσεις της τριμελούς συμβουλευτικής επιτροπής 
όσον αφορά την εκπλήρωση των υποχρεώσεων του υπο¬ 
ψήφιου διδάκτορα, ορίζει την επταμελή εξεταστική επι¬ 
τροπή μετά από πρόταση του Επιβλέποντος καθηγητή. 

Η εξεταστική επιτροπή απαρτίζεται από επτά (7) μέλη 

Δ.Ε.Π. εκ των οποίων τα τρία (3) είναι τα μέλη της συμ¬ 
βουλευτικής επιτροπής, ενώ τα υπόλοιπα μέλη ορίζο¬ 
νται από τη Συνέλευση του Τμήματος. Σε περίπτωση που 
μέλη της τριμελούς έχουν αφυπηρετήσει, αντικαθίστα¬ 
νται από ισάριθμα μέλη με απόφαση της Συνέλευσης του 
Τμήματος (ν. 4485/2017, άρθρο 41, παρ. 2).Τα υπόλοιπα 
τέσσερα (4) μέλη της εξεταστικής πρέπει να είναι μέλη 
ΔΕΠ α' βαθμίδας, αναπληρωτή και επίκουρου του οικείου 
ή άλλου Α.Ε.Ι., καθηγητές αναγνωρισμένων ως ομοταγών 
ιδρυμάτων της αλλοδαπής και κάτοχοι διδακτορικού δι¬ 
πλώματος ή ερευνητές Α', Β' ή Γ' βαθμίδας ερευνητικών 
κέντρων και ιδρυμάτων. Όλα τα μέλη της εξεταστικής 
επιτροπής πρέπει να έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 

Η Γραμματεία τουΤμήματος Ψυχολογίας, παραδίδει με 
αριθμό πρωτοκόλλου τη διδακτορική διατριβή στα μέλη 
της επταμελούς εξεταστικής επιτροπής. Η διαδικασία 
της εξέτασης θα πρέπει να γίνεται μετά την παρέλευση 
τουλάχιστον 20 ημερών από την παράδοση της διδα¬ 
κτορικής διατριβής και όχι αργότερα από 40 ημέρες. 
Η διαδικασία μπορεί να προχωρήσει σε συντομότερο 
χρονικό διάστημα μόνον αν συμφωνήσουν και τα επτά 
(7) μέλη της εξεταστικής επιτροπής. 

Τουλάχιστον τρεις (3) ημέρες πριν την παρουσίαση 
θα πρέπει να ανακοινώνονται από την γραμματεία: το 
ονοματεπώνυμο του υποψήφιου διδάκτορα, το θέμα 
και η περίληψη της διδακτορικής διατριβής, η επταμελής 
επιτροπή, ο χρόνος και ο τόπος εξέτασης της διατριβής. 

Κατά τη δημόσια εξέταση, ο υποψήφιος αναπτύσσει 
τη διατριβή του δημόσια ενώπιον της επταμελούς εξετα¬ 
στικής επιτροπής. Η διαδικασία της δημόσιας υποστήρι¬ 
ξης προϋποθέτει τη φυσική παρουσία των τεσσάρων (4) 
τουλάχιστον μελών της εξεταστικής επιτροπής, ενώ τα 
λοιπά μέλη μπορούν να συμμετέχουν και μέσω τηλεδιά¬ 
σκεψης. Ο-η υποψήφιος/α αφού παρουσιάσει συνοπτικά 
την θέση που υποστηρίζει στη διατριβή του επί ημίωρο 
και απαντά στις ερωτήσεις των μελών της επταμελούς 
εξεταστικής επιτροπής. Στη συνέχεια, η εξεταστική επι¬ 
τροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετή- 
σαντα μέλη της τριμελούς συμβουλευτικής επιτροπής, 
που έχουν αντί κατασταθεί, μπορεί να παρίστανται κατά 
τη συνεδρίαση χωρίς δικαίωμα ψήφου. Η έγκριση και 
βαθμολόγηση βεβαιώνεται με σχετικό πρακτικό το οποίο 
υπογράφεται από όλα τα συμμετέχοντα στη διαδικασία 
της αξιολόγησης της διατριβής μέλη της επταμελούς 
εξεταστικής επιτροπής και διαβιβάζεται δια της Γραμ¬ 
ματείας, στη Συνέλευση τουΤμήματος. 

Η διδακτορική διατριβή εγκρίνεται, ή εγκρίνεται με 
διάκριση (σε όλως εξαιρετικές περιπτώσεις και μόνο με 
ομόφωνη απόφαση των παρόντων μελών της εξεταστι¬ 
κής επιτροπής). 

Στο πρακτικό της εγκρίσεως καταγράφονται οι πα¬ 
ρατηρήσεις για ελάσσονες αλλαγές του κειμένου της 
διατριβής στις οποίες έχει συμφωνήσει η επταμελής επι¬ 


τροπή κατά πλειοψηφία. Οι αλλαγές μπορεί να αφορούν 
και την ακριβή διατύπωση του τίτλου ή μέρους αυτού. 
Ο επιβλέπων, ελέγχει την εφαρμογή των αλλαγών από 
τον υποψήφιο και δίνει την τελική του συγκατάθεση για 
την ολοκλήρωση της διαδικασίας αναγόρευσης, η οποία 
δεν μπορεί να γίνει αργότερα από το διάστημα του ενός 
μήνα από την ημερομηνία υποστήριξης. 

Εάν η 7μελής επιτροπή κρίνει ότι χρειάζονται εκτενέ¬ 
στερες αλλαγές, η εφαρμογή των αλλαγών κρίνεται από 
την 3μελή Συμβουλευτική επιτροπή, με συντονισμό του 
επιβλέποντα. 

Εάν, κατά την κρίση της επταμελούς επιτροπής οι προ- 
τεινόμενες αλλαγές είναι μείζονες, καταγράφονται στο 
πρακτικό, χωρίς να καταχωρηθεί αξιολόγηση, και δίδεται 
η δυνατότητα στον υποψήφιο να καταθέσει την αναμορ¬ 
φωμένη, με βάση τις μείζονες παρατηρήσεις, διατριβή 
του, στην 3μελή Συμβουλευτική Επιτροπή εντός έξι (6) 
μηνών. Η 3μελής Συμβουλευτική Επιτροπή, συντάσσει 
νέα Εισηγητική Έκθεση και ακολουθείται εκ νέου η δια¬ 
δικασία Υποστήριξηςτης Διδακτορικής Διατριβής, ενώ¬ 
πιον της ίδιας 7μελούς Εξεταστικής Επιτροπής. 

Η όλη διαδικασία υποστήριξης επαναλαμβάνεται, κα- 
ταλήγοντας στην τελική αξιολόγηση της διατριβής. Δεν 
υφίσταται περαιτέρω δυνατότητα επανεξέτασης. 

Άρθρο 11 

Δομή Διδακτορικής Διατριβής. 

Η διδακτορική διατριβή ακολουθεί τη δομή και τη μορ¬ 
φολογία που περιγράφεται αναλυτικά στην τελευταία 
έκδοση του οδηγού συγγραφής της Αμερικανικής Ψυ¬ 
χολογικής Εταιρείας (ΑηηθΙΊεΒη ΡεγεΓιοΙοςγ Αεεοςώΐίοη). 

Άρθρο 12 

Προϋποθέσεις και Διαδικασίες Απόκτησης 

Διδακτορικού Διπλώματος. 

Οι προϋποθέσεις για την απόκτηση Διδακτορικού Δι¬ 
πλώματος είναι οι εξής: 

α. Επιτυχή παρακολούθηση του κύκλου μαθημάτων 
που τους έχουν ανατεθεί από τη Συνέλευση του Τ μήμα¬ 
τος, (προαιρετικά για τους κατόχους Διπλώματος Μετα¬ 
πτυχιακών Σπουδών (Δ.Μ.Σ) και υποχρεωτικά για τους 
κατ' εξαίρεση εισαχθέντες). 

β. Συνεχή συνεργασία με τον επιβλέποντα, όπως τεκ- 
μαίρεται από τις εκθέσεις προόδου. 

γ. Ενημέρωση, ανατροφοδότηση και συνεργασία, κατά 
περίπτωση, από τα υπόλοιπα μέλη της συμβουλευτικής 
επιτροπής, υπό τον συντονισμό και την τελική ευθύνη 
του επιβλέποντος. 

δ. Ολοκλήρωση της εκπόνησηςτης διδακτορικής δια¬ 
τριβής μετά την συμπλήρωση του ελάχιστου χρόνου της 
και εντός του μέγιστου χρόνου φοίτησης. 

ε. Προφορική παρουσίαση της διδακτορικής διατριβής 
ενώπιον της επταμελούς εξεταστικής επιτροπής, μετά 
τη συμπλήρωση του ελάχιστου χρονικού διαστήματος 
των τριών (3) ή τεσσάρων (4) ετών κατά περίπτωση, από 
ορισμού της τριμελούς συμβουλευτικής επιτροπής και 
ενός εξαμήνου πριν την πάροδο του μέγιστου χρόνου 
φοίτησης κάθε περίπτωση. 




15358 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 415/25.04.2018 


Άρθρο 13 

Δικαιώματα και Υποχρεώσεις 
των Υποψηφίων Διδακτόρων. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών (κάρτα 
σίτισης, φοιτητικό εισιτήριο, μειωμένα έξοδα συμμετο¬ 
χής σε πολιτιστικές - ψυχαγωγικές εκδηλώσεις, ασφάλιση 
μέσω του Πανεπιστημίου, κ.λπ.). 

Οι υποψήφιοι διδάκτορες: 

1. Παρουσιάζουν προφορικά (παρουσίαση 20 λεπτών) 
και υποβάλλουν εγγράφως αναλυτικό υπόμνημα ενώ¬ 
πιον της τριμελούς συμβουλευτικής επιτροπής σχετικά 
με την πρόοδο της διδακτορικής διατριβής, τον Ιούνιο 
κάθε έτους.Το αντίγραφο του υπομνήματος, συνοδευό- 
μενο από τα σχόλια του επιβλέποντος και της τριμελούς 
επιτροπής αποτελούν την «έκθεση προόδου», η οποία 
καταχωρείται από την Γραμματεία του Τμήματος στον 
ατομικό φάκελο του υποψηφίου. 

2. Είναι υπεύθυνοι για την ανανέωση της εγγραφής 
τους ανά ακαδημαϊκό έτος. 

3. Οφείλουν να δηλώνουν στη Γραμματεία του Τμή¬ 
ματος τα μαθήματα που τους έχουν ανατεθεί από τη 
Συνέλευση του Τμήματος. 

4. Έχουν δικαίωμα πρόσβασης στις βιβλιοθήκες του 
Παντείου Πανεπιστημίου. 

5. Για θέματα που προκύπτουν κατά την διάρκεια εκ¬ 
πόνησης της διδακτορικής διατριβής, μπορούν να απευ¬ 
θύνονται στην τριμελή συμβουλευτική επιτροπή και στη 
Συνέλευση του Τμήματος. 

6. Προσφέρουν εκπαιδευτικές και άλλες υπηρεσίες στο 
Τμήμα όταν τους ζητηθεί (όπως επικουρική διδακτική και 
εργαστηριακή απασχόληση, επιτηρήσεις μαθημάτων, κ.α.) 

7. Οφείλουν να δημοσιεύσουν ένα (1) τουλάχιστον άρ¬ 
θρο σε διεθνές επιστημονικό περιοδικό, σε συνεργασία 
με τον επιβλέποντα ή τους επιβλέποντες, σχετικό με το 
αντικείμενο της διδακτορικής τους διατριβής. 

Οι διδάκτορες διατηρούν, μέχρι και πέντε (5) έτη μετά 
την ολοκλήρωση της διδακτορικής διατριβής τους, δικαι¬ 
ώματα πρόσβασης, δανεισμού και χρήσης των ηλεκτρο¬ 
νικών υπηρεσιών των πανεπιστημιακών βιβλιοθηκών. 

Οι διδάκτορες διατηρούν τη δυνατότητα χρήσης της 
υπαγωγής στους στο Πάντειο Πανεπιστήμιο για τις δη¬ 
μοσιεύσεις του έργου τους μέχρι τρία (3) χρόνια μετά την 
ολοκλήρωση της διατριβής τους. Για τις δημοσιεύσεις που 
αφορούν τη διατριβή δεν υπάρχει χρονικό περιθώριο. 

Άρθρο 14 

Διαγραφή από το Πρόγραμμα Διδακτορικών 
Σπουδών 

Ο υποψήφιος διδάκτορας διαγράφεται αυτοδίκαια 
μετά από αίτησή του. 

Η Συνέλευση του Τμήματος Ψυχολογίας, μετά από 
απόφαση της τριμελούς συμβουλευτικής επιτροπής, 
μπορεί να εισηγηθεί τη διαγραφή υποψηφίου διδάκτο¬ 
ρα. Στην απόφαση τεκμηριώνονται οι λόγοι διαγραφής. 


Ο υποψήφιος διδάκτορας διαγράφεται από το πρό¬ 
γραμμα σε περίπτωση που: 

- Παραλείπει να υποβάλει υπόμνημα για την πορεία 
της διατριβής του στον επιβλέποντα και την τριμελή 
συμβουλευτική επιτροπή, ώστε αυτή να αποτελέσει 
μέρος της προφορικής παρουσίασης και της σύνταξης 
της έκθεσης προόδου που προβλέπεται στο άρθρο 13, 
επί δύο (2) έτη. 

- Δεν παρουσιάζει επιστημονική πρόοδο ως προς την 
εκπόνηση της διατριβής του, όπως αυτό προκύπτει από 
τα σχόλια του επιβλέποντος και της τριμελούς συμβου¬ 
λευτικής επιτροπής στην έκθεση προόδου επί δύο (2) 
έτη. 

- Υπερβαίνει το μέγιστο επιτρεπτό χρόνο φοίτησης. 

- Συμπληρώνει δύο (2) αποτυχίες σε ένα ή περισσότερα 
μαθήματα που του έχουν ανατεθεί. 

- Αποτυγχάνει δύο (2) φορές στην προφορική εξέταση 
της διδακτορικής διατριβής. 

- Υποπέσει σε παράπτωμα δεοντολογικής, επαγγελ¬ 
ματικής ή/και επιστημονικής υφής. 

- Σε περίπτωση παραίτησης του επιβλέποντα, και 
αδυναμίας αντικατάστασης του από τη Συνέλευση του 
Τμήματος. 

Συμμετοχή σε αντιγραφή ή εν γένει φαλκίδευση της 
διδακτορικής διατριβής, συνεπάγεται διαγραφή από το 
πρόγραμμα μετά από σχετική απόφαση της Συνέλευσης 
του Τμήματος. Στις ίδιες περιπτώσεις, προβλέπεται αφαί¬ 
ρεση του διδακτορικού διπλώματος ακόμα και όταν η 
παράβαση διαπιστωθεί μετά την αποφοίτηση. 

Άρθρο 15 

Αναγόρευση και Καθομολόγηση Διδακτόρων. 

Η Συνέλευση του Τμήματος καθορίζει την επιστημο¬ 
νική περιοχή των αντικειμένων που θεραπεύονται στο 
Τμήμα Ψυχολογίας στην οποία εμπίπτει η διδακτορική 
διατριβή, μετά από εισήγηση του επιβλέποντος και με 
τη σύμφωνη γνώμη της τριμελούς συμβουλευτικής 
επιτροπής, χρησιμοποιώντας ως κριτήρια α) το όνομα 
ή μέρος του πλήρους ονόματος του Τομέα στον οποίο 
ανήκει ο επιβλέπων, π.χ. Κοινωνική Ψυχολογία, Κλινι¬ 
κή Ψυχολογία ή Γνωστική Ψυχολογία ή Αναπτυξιακή 
Ψυχολογία ή Εκπαιδευτική Ψυχολογία, β) το γνωστικό 
αντικείμενο του Επιβλέποντος, γ) την ευρύτερη επι¬ 
στημονική περιοχή/κλάδο/ειδίκευση στην οποία ανα- 
φέρεται η διατριβή. 

Η Συνέλευση αναγορεύει και καθομολογεί τον υπο¬ 
ψήφιο διδάκτορα σε δημόσια Συνεδρίαση του Τμήμα¬ 
τος, παρουσία του υποψήφιου διδάκτορα. Ο Πρόεδρος 
του Τμήματος θέτει υπόψη του Σώματος το Πρακτικό, 
που πιστοποιεί την επιτυχή ολοκλήρωση της διαδικα¬ 
σίας προφορικής παρουσίασης και αξιολόγησης της 
διδακτορικής διατριβής και ακολουθεί η αναγόρευση 
και καθομολόγηση του υποψηφίου σε Διδάκτορα του 
Τμήματος. Στη Συνεδρίαση παρίσταται ο Πρύτανης ή ο 
Αντιπρύτανης, ενώ μπορεί να παρίσταται και ο Κοσμήτο¬ 
ρας. Η τελετή αναγόρευσης και καθομολόγησης, καθώς 
και ο τύπος του διδακτορικού διπλώματος (Τμηματικό, 
Δια-τμηματικό ή Δι-ιδρυματικό) ακολουθεί τα πρότυπα 




Τεύχος Β' 1415/25.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


15359 


σχετικών αποφάσεων της Συγκλήτου του Παντείου Πα¬ 
νεπιστημίου. Η τελετή διενεργείται τρεις (3) φορές ανά 
ακαδημαϊκό έτος. Ο υποψήφιος διδάκτορας πριν από 
την αναγόρευση και καθομολόγησή του/της από την 
Συνέλευση του Τμήματος, μπορεί να αιτηθεί χορήγηση 
βεβαίωσης επιτυχούς αποπεράτωσης. Στον Διδάκτορα 
χορηγείται αντίγραφο διδακτορικού διπλώματος.Το δι¬ 
δακτορικό δίπλωμα (μεμβράνη), υπογράφεται από τον 
Πρύτανη, τον Πρόεδρο και τον Προϊστάμενο Γραμματεί¬ 
ας του Τμήματος και φέρει τη σφραγίδα του Παντείου 
Πανεπιστημίου. 

Άρθρο 16 

Εκπόνηση Διδακτορικής Διατριβής 

με Συνεπίβλεψη. 

Το Τμήμα Ψυχολογίας είναι δυνατό να συνεργάζε¬ 
ται, σύμφωνα με όσα προβλέπονται στο άρθρο 43 του 
ν. 4485/2017, με Τμήματα Α.Ε.Ι., ερευνητικά κέντρα και 
ινστιτούτα του άρθρου 13Α του ν. 4310/2014, συμπερι¬ 
λαμβανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών της 
Ακαδημίας Αθηνών, για την εκπόνηση διατριβών με συνε¬ 
πίβλεψη. Τα σχετικά με τη διαδικασία εκπόνησης, χορή¬ 
γησης ενιαίου ή χωριστού τίτλου κ.α., προβλέπονται στο 
οικείο Ειδικό Πρωτόκολλο Συνεργασίας που καταρτίζεται. 

Το Τμήμα Ψυχολογίας είναι δυνατό επίσης να συνερ¬ 
γάζεται με αναγνωρισμένα ως ομοταγή Ιδρύματα ή 
ερευνητικά κέντρα και ινστιτούτα της αλλοδαπής για 
την εκπόνηση διατριβών με συνεπίβλεψη. 

Τα σχετικά με τη διαδικασία εκπόνησης, χορήγησης 
ενιαίου ή χωριστού τίτλου κ.α., προβλέπονται στο οικείο 
Ειδικό Πρωτόκολλο Συνεργασίας που καταρτίζεται σύμ¬ 
φωνα με όσα ορίζει η σχετική απόφαση του Υπουργού 
Παιδείας, Έρευνας και Θρησκευμάτων που δημοσιεύεται 
στην Εφημερίδα της Κυβερνήσεως. 

Άρθρο 17 

Διεθνής Προσανατολισμός. 

Οι υποψήφιοι διδάκτορες αναμένεται να επιδεικνύ¬ 
ουν εξωστρεφή προσανατολισμό και επικοινωνία με τη 
διεθνή ακαδημαϊκή κοινότητα, συμμετέχοντας σε σεμι¬ 
νάρια διδακτορικών φοιτητών ή επιστημονικά συνέδρια 
και επιδιώκοντας την αναγνώριση της έρευνας τους με 
δημοσιεύσεις σε επιστημονικά περιοδικά με σύστημα 
κριτών. 

Άρθρο 18 

Υλικοτεχνική Υποδομή. 

Οι δραστηριότητες του Προγράμματος Διδακτορικών 
Σπουδών στηρίζονται από τη Βιβλιοθήκη του Παντείου 
Πανεπιστημίου και τις υλικοτεχνικές υποδομέςτου τμή¬ 
ματος Ψυχολογίας. 

Άρθρο 19 

Εφαρμογή του Κανονισμού. 

Ο παρών κανονισμός τίθεται σε ισχύ με την δημοσίευ¬ 
ση του στην Εφημερίδα της Κυβερνήσεως και γνωστο¬ 
ποιείται μέσω της ιστοσελίδας του τμήματος σε όλους 
τους ενδιαφερομένους. 


Ο κανονισμός επικαιροποιείται ανά τριετία ή εφόσον 
προκύπτουν ουσιώδειςτροποποιήσειςτου υπάρχοντος 
νομικού πλαισίου. 

Άρθρο 20 

Μεταβατικές Διατάξεις. 

Οι διατάξεις του παρόντος κανονισμού εφαρμόζονται 
και για τους υποψήφιους διδάκτορες που έχουν γίνει 
δεκτοί πριν από την έναρξη ισχύος του νόμου 4485/2017 
(ΦΕΚ 114/4-8-2017), εφόσον δεν έχει οριστεί κατά την 
έναρξη ισχύος του εν λόγω νόμου η επταμελής εξεταστι¬ 
κή επιτροπή, με εξαίρεση των διατάξεων των άρθρων 5, 
6 και 7, καθώς και της υποχρέωσης προφορικής παρου¬ 
σίασης της προόδου της διδακτορικής τους διατριβής 
όπως ορίζεται στο εδ. 2 του άρθρου 13, ενώ παραμένει 
η υποχρέωση υποβολής ετήσιας έκθεσης προόδου, υπο¬ 
γεγραμμένης και από τα τρία μέλη της Συμβουλευτικής 
Επιτροπής. 

Οι ήδη εγγεγραμμένοι υποψήφιοι διδάκτορες του Τμήμα¬ 
τος, οι οποίοι έχουν υπερβεί την ανώτατη διάρκεια εκπόνη¬ 
σης διδακτορικής διατριβής, υποχρεούνται στην ολοκλή¬ 
ρωση της εντός διετίας, απάτην ημερομηνία δημοσίευσης 
του Κανονισμού στην Εφημερίδα της Κυβερνήσεως. 

Οι ήδη εγγεγραμμένοι υποψήφιοι διδάκτορες του 
Τμήματος που δεν έχουν υπερβεί την ανώτατη διάρ¬ 
κεια εκπόνησης διδακτορικής διατριβής, οφείλουν να 
ολοκληρώσουν τη διδακτορική τους διατριβή, εντός 
διετίας από την ολοκλήρωση της ανώτατης διάρκειας 
των 7 (επτά) ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 

Η Πρύτανης 

ΙΣΜΗΝΗ ΚΡΙΑΡΗ 


Αριθμ. απόφ. 17 (2) 

Έγκριση του κανονισμού Διδακτορικών Σπου¬ 
δών Τμήματος Οικονομικής και Περιφερειακής 
Ανάπτυξης του Παντείου Πανεπιστημίου Κοινω¬ 
νικών και Πολιτικών Επιστημών. 

Η ΣΥΓΚΛΗΤΟΣ 

ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/17 
(ΦΕΚ 114/τ. Α74.8.18)«Οργάνωση και Λειτουργία της 
Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 

2) Την από 5/12/2017 απόφαση της Συνέλευσης του 
Τμήματος Οικονομικής και Περιφερειακής Ανάπτυξης, 
με την οποία καταρτίσθηκε ο Κανονισμός Διδακτορικών 
Σπουδών του ιδίου Τμήματος, και 

3) Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 

βάρος του Κρατικού Προϋπολογισμού, εγκρίνει τον Κα¬ 
νονισμό των Διδακτορικών Σπουδών, ως ακολούθως: 
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΜΗΜΑΤΟΣ 
ΟΙΚΟΝΟΜΙΚΗΣ ΚΑΙ ΠΕΡΙΦΕΡΕΙΑΚΗΣ ΑΝΑΠΤΥΞΗΣ. 

Α. ΑΠΟΝΕΜΟΜΕΝΟΙ ΤΙΤΛΟΣ ΣΠΟΥΔΩΝ 

1. Το παρόν Πρόγραμμα Διδακτορικών Σπουδών 
(Π.Δ.Σ.) απονέμει αντίστοιχο Διδακτορικό Δίπλωμα (Δ.Δ.) 
από μέρος του Τ.Ο.Π.Α. 

2.0 ιδιαίτεροςτύπος και η περαιτέρω διαδικασία απο¬ 
νομής του ανωτέρω Δ.Δ. καθορίζονται με απόφαση της 
Σ.Τ., κατόπιν εισήγησης της Σ.Ε. 

Β. ΟΡΓΑΝΑ ΔΙΟΙΚΗΣΗΣ - ΑΡΜΟΔΙΟΤΗΤΕΣ 

1. Όργανα του Π.Δ.Σ. είναι: 

α) Η Σύγκλητος του Παντείου Πανεπιστημίου, 
β) Η Σ.Τ. του Τ.Ο.Π.Α. 

γ) Η Σ.Ε., η οποία είναι εκείνη και του Π.Μ.Σ. 
δ) Ο Διευθυντής Π.Δ.Σ., ο οποίος επίσης είναι αυτός 
του Π.Μ.Σ. 

2. Για τα παραπάνω Όργανα και τη θητεία τους ισχύουν 
αναλογικά όσα αναφέρονται στον Κανονισμό Π.Μ.Σ κα¬ 
θώς και σε επιμέρους θέματα του παρόντος Κανονισμού 
Π.Δ.Σ. Το ίδιο ισχύει και προκειμένου για τις αρμοδιότη¬ 
τες των υπόψη Οργάνων. 

Γ. ΔΙΔΑΚΤΙΚΟ ΠΡΟΣΩΠΙΚΟ. 

1. Το διδακτικό προσωπικό του Π.Δ.Σ. αποτελείται 
πρωτίστως από μέλη Δ.Ε.Π. του Τ.Ο.Π.Α. ή Ομότιμους 
Καθηγητές μετέχοντες στη διδασκαλία μεταπτυχιακών 
μαθημάτων του Τμήματος. 

Επικουρικά μπορούν να επιλεγούν ως βοηθοί διδα¬ 
σκαλίας μέλη Ε.Ε.Π., Ε.ΔΙ.Π. και Ε.Τ.Ε.Π. που είναι κάτοχοι 
διδακτορικού διπλώματος (εκτός αν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας, για το οποίο δεν είναι δυνατή ή συνήθης η 
εκπόνηση διδακτορικής διατριβής) και υπηρετούν στο 
Τμήμα καθώς και λοιποί διδακτορικοί ή ειδικοί ερευνητές 
ή υποψήφιοι διδάκτορες του Τμήματος. 

2. Όλοι οι ανωτέρω διδάσκοντες επιλέγονται από τη 
Σ.Τ., μετά από σχετική εισήγηση της Σ.Ε., βάσει αντικει¬ 
μενικών κριτηρίων, ιδιαίτερα όπως: 

α) Συνάφεια του γνωστικού τους αντικειμένου και των 
διδαχθέντων από αυτούς μαθημάτων γενικότερα, 
β) Δημοσιεύσεις σε έγκυρα επιστημονικά περιοδικά, 
γ) Εμπειρία σε μεταπτυχιακές σπουδές, 
δ) Συμμετοχή σε ερευνητικά έργα-μελέτες. 
ε) Θέσεις ευθύνης στην έρευνα ή στη Διοίκηση, 
στ) Αξιολόγηση τους από φοιτητές του Π.Μ.Σ./Π.Δ.Σ. 

3. Ως διδακτικό προσωπικό του Π.Δ.Σ. μπορούν επίσης 
να ορισθούν μέλη Δ.Ε.Π. άλλων Τμημάτων του Παντείου 
Πανεπιστημίου ή άλλων Α.Ε.Ι. ή διδακτορικοί ερευνητές 
αναγνωρισμένων ινστιτούτων ή ερευνητικών κέντρων από 
την Ελλάδα ή το εξωτερικό. Η επιλογή τους διενεργείται 
βάσει των ίδιων αντικειμενικών κατά τα ανωτέρω κριτηρί¬ 
ων, ενώ απαιτείται και στην προκειμένη περίπτωση η λήψη 
σχετικής απόφασης της Σ.Τ., μετά από εισήγηση της Σ.Ε. 

Δ. ΔΙΑΡΚΕΙΑ ΣΠΟΥΔΩΝ - ΥΛΙΚΟΤΕΧΝΙΚΗ ΥΠΟΔΟΜΗ - 
ΚΟΣΤΟΣ ΛΕΙΤΟΥΡΓΙΑΣ - ΠΟΡΟΙ - ΔΙΑΧΕΙΡΙΣΗ ΕΣΟΔΩΝ 
1. Η διάρκεια σπουδών για τη λήψη Δ.Δ. είναι τουλά¬ 
χιστον τρία (3) πλήρη ημερολογιακά έτη, με αφετηρία 
την ημερομηνία ορισμού της τριμελούς συμβουλευτικής 
επιτροπής. Σε κάθε περίπτωση, η διάρκεια σπουδών από 


την εγγραφή του υποψηφίου έως και την κατάθεση του 
τελικού κειμένου της διδακτορικής του διατριβής, μετά 
δε και από τις όποιες διορθώσεις υπέδειξαν ο επιβλέπων 
μαζί με τα υπόλοιπα μέλη της συμβουλευτικής επιτρο¬ 
πής, δεν μπορεί να υπερβεί τα πέντε (5) συνολικά ημε¬ 
ρολογιακά έτη. Δυνατότητα παράτασης αναγνωρίζεται 
για ένα (1) μόνον έτος, μετά από σύμφωνη εισήγηση της 
τριμελούς συμβουλευτικής επιτροπής και λήψη σχετικής 
απόφασης από τη Σ.Τ. Η εν λόγω διαδικασία παράτασης 
ξεκινά μετά από αντίστοιχη επαρκώς αιτιολογημένη αί¬ 
τηση του υποψήφιου διδάκτορα. 

2. Για υποψήφιους διδάκτορες που έχουν γίνει δεκτοί 
χωρίς να είναι κάτοχοι Δ.Μ.Σ. μετά από ειδικώς αιτιολο¬ 
γημένες αποφάσεις της Σ.Τ., ο ελάχιστος χρόνος σπου¬ 
δών ανέρχεται σε τέσσερα (4) τουλάχιστον ημερολο¬ 
γιακά έτη κατά τα ανωτέρω. Στην περίπτωση αυτήν, ο 
υποψήφιος διδάκτορας υποχρεούται να ολοκληρώσει 
οργανωμένο κύκλο του Π.Μ.Σ. που θα καθορίσει η Σ.Τ. 
Ο υπόψη χρόνος παρακολούθησης υπολογίζεται στον 
προαναφερόμενο ελάχιστο χρόνο για την απόκτηση 
Δ.Δ. Σχετικά με τον μέγιστο χρόνο σπουδών του Π.Δ.Ε. 
και την ευχέρεια παράτασης, ισχύουν στην προκειμένη 
περίπτωση τα ήδη προαναφερθέντα. 

3. Ως προς την υλικοτεχνική υποδομή, το κόστος λει¬ 
τουργίας, τους πόρους και τη διαχείριση εσόδων του 
Π.Δ.Σ., ισχύουν αναλογικά τα του Π.Μ.Σ. 

Ε. ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ ΔΙΔΑΚΤΟΡΩΝ. 

1. Η Σ.Τ. προκηρύσσει θέσεις υποψήφιων διδακτόρων, 
όπου υποχρεωτικά προσδιορίζονται οι επιστημονικές 
περιοχές καθώς και τα ειδικότερα κριτήρια, οι προϋ¬ 
ποθέσεις και η διαδικασία επιλογής τους. Ως αναγκαίες 
προϋποθέσεις προβλέπονται τουλάχιστον: 

α) Πτυχίο Α.Ε.Ι. της ημεδαπής ή της αλλοδαπής, νομί- 
μως αναγνωρισμένο στην τελευταία περίπτωση σύμ¬ 
φωνα με τα αντιστοίχως προβλεπόμενα στα περί Π.Μ.Σ. 

β) Δ.Μ.Σ. ή δημοσιευμένο και διεθνώς αναγνωρισμένο 
επιστημονικό και ερευνητικό έργο. 

γ) Ενιαίος και αδιάσπαστος τίτλος σπουδών μεταπτυ¬ 
χιακού επιπέδου κατά το άρθρο 46 ν. 4485/2017. 

δ) Συνάφεια ενός των παραπάνω υπό στοιχεία (α)-(γ) 
με το ευρύτερο γνωστικό αντικείμενο της υπό προκή¬ 
ρυξη θέσης. 

ε) Πιστοποιημένη καλή γνώση μιας τουλάχιστον ξένης 
γλώσσας, αντίστοιχα με όσα προβλέπονται στο πλαίσιο 
του Π.Μ.Σ. 

2. Ως κριτήρια επιλογής λαμβάνονται υποχρεωτικά 
υπόψη, μεταξύ άλλων, ο βαθμός του/των υπάρχοντος/ 
ων πτυχίου/ων ή εάν δεν υπάρχει, η ποιότητα του ισοδύ¬ 
ναμου επιστημονικού και ερευνητικού έργου, ο βαθμός 
γνώσης μιας ή περισσότερων ξένων γλωσσών, η ερευνη¬ 
τική ικανότητα, όπως αυτή προκύπτει από δημοσιεύσεις 
ή εισηγήσεις σε συνέδρια ή από συμμετοχή σε ερευνη¬ 
τικά προγράμματα, η τυχόν επαγγελματική εμπειρία 
καθώς και το αποτέλεσμα της προσωπικής συνέντευξης. 

3. Συγκεκριμένα, σύμφωνα με τη σχετική προκήρυξη 
ο υποψήφιος διδάκτορας υποβάλλει στη Γραμματεία 
του Τ.Ο.Π.Α. αίτηση υποψηφιότητας, προκειμένου να 
ενταχθεί στο χειμερινό ή στο εαρινό εξάμηνο του Π.Δ.Σ., 
συνοδευόμενη από τα ακόλουθα δικαιολογητικά: 

- Πτυχίο, Δ.Μ.Σ. ή αντίστοιχο μεταπτυχιακό τίτλο κα¬ 
θώς και αναγνώριση ισοτιμίας, αν πρόκειται για πτυχίο 
αλλοδαπού πανεπιστημίου. 

- Αναλυτική βαθμολογία των μαθημάτων των προπτυ¬ 
χιακών και μεταπτυχιακών σπουδών. 

- Τη διπλωματική εργασία που εκπονήθηκε για την 
απόκτηση του μεταπτυχιακού τίτλου. 

- Βιογραφικό σημείωμα και περίληψη τυχόν δημοσι¬ 
εύσεων ή ερευνητικών εργασιών. 

- Δύο (2) συστατικές επιστολές, έκτων οποίων μία (1) 
τουλάχιστον από μέλος Δ.Ε.Π. του μεταπτυχιακού που 
έχει παρακολουθήσει ο υποψήφιος και γνωρίζει την ακα¬ 
δημαϊκή του επίδοση. 

- Αποδεικτικά καλής γνώσης της αγγλικής σύμφωνα 
με τα ανωτέρω περί Π.Μ.Σ. αναφερόμενα ή καλής γνώ¬ 
σης μιας επιπλέον ξένης γλώσσας (Γαλλικά, Γερμανικά, 
Ισπανικά, Ιταλικά ή οποιαδήποτε άλλη εγκρίνει η Σ.Ε.). 

- Αναλυτική πρόταση περίπου τριών χιλιάδων (3.000) 
λέξεων (με σχετική βιβλιογραφία), όπου να αναπτύσσε¬ 
ται το προτεινόμενο θέμα και η γλώσσα της διατριβής, 
να περιγράφεται η μεθοδολογία και να διατυπώνονται τα 
κατά την κρίση του υποψήφιου στοιχεία πρωτοτυπίας και 
συμβολής στην επιστήμη της προτεινόμενης έρευνας (Οι 
σχετικές προδιαγραφές παρουσιάζονται στο κατωτέρω 
Παράρτημα). 

-Το σχετικό αντικείμενο της προκήρυξης και το όνομα 
του μέλους Δ.Ε.Π. του Τμήματος, που προτείνει ο υπο¬ 
ψήφιος διδάκτορας ως επιβλέποντά του. 

4. Η Γενική Συνέλευση του Τμήματος, μετά από εισήγη¬ 
ση της Σ.Ε., ορίζει 3μελείς επιτροπές αξιολόγησης αιτή¬ 
σεων, από μέλη ΔΕΠ του Τμήματος, ανά κατηγορία γνω¬ 
στικού αντικειμένου. Κάθε Τριμελής Επιτροπή εξετάζει 
τις αιτήσεις και τα συνυποβαλλόμενα έγγραφα και καλεί 
τους υποψηφίους σε συνέντευξη. Κατόπιν υποβάλει στην 
Συνέλευση αναλυτικό υπόμνημα για την έγκριση ή μη 
της υποψηφιότητας, καθώς και για τον ορισμό επιβλέ- 
ποντος. Η Σ.Τ. επικυρώνει τον οριστικό πλέον πίνακα των 
υποψήφιων διδακτόρων και των τριμελών συμβουλευ¬ 
τικών τους επιτροπών. 

5. Οι ανωτέρω προκηρύξεις, τα ονόματα των επιλεγ¬ 
μένων υποψήφιων διδακτόρων και των τριμελών συμ¬ 
βουλευτικών τους επιτροπών καθώς και οι τίτλοι των 
υπό εκπόνηση διδακτορικών διατριβών μαζί με σύντο¬ 
μη περίληψη αυτών, αναρτώνται σε οικείο διαδικτυακό 
τόπο του Παντείου Πανεπιστημίου στην ελληνική και 
αγγλική γλώσσα. 

ΣΤ. ΣΤΟΧΟΙ ΔΙΔΑΚΤΟΡΙΚΗΣ ΔΙΑΤΡΙΒΗΣ - ΕΚΠΟΝΗΣΗ 
ΚΑΙ ΥΠΟΣΤΗΡΙΞΗ ΔΙΔΑΚΤΟΡΙΚΗΣ ΔΙΑΤΡΙΒΗΣ. 

1. ΣΤΟΧΟΙ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Η διδακτορική διατριβή πρέπει να είναι πρωτότυπη και 
να συμβάλει στον επιστημονικό διάλογο στο πλαίσιο του 
γνωστικού πεδίου που πραγματεύεται. Για τους λόγους 
αυτούς, στη διατριβή πρέπει να αναφέρονται ρητά: 

α) Ο σκοπός της ερευνητικής εργασίας. 

β) Η σημασία της διερεύνησης του συγκεκριμένου 
θέματος. 

γ) Οι πρωτότυπες συμβολέςτης διδακτορικής διατριβής. 

δ) Το κίνητρο που οδήγησε στην επιλογή του θέματος, 

ε) Οι σημαντικότερες σχετικές επιστημονικές εργασίες, 


στ) Τα άρθρα σε επιστημονικά περιοδικά και οι ειση¬ 
γήσεις σε εθνικά ή διεθνή συνέδρια που βασίσθηκαν 
στην ερευνητική εργασία του υποψήφιου διδάκτορα. 

2. ΕΠΙΒΛΕΠΩΝ. 

α) Για κάθε υποψήφιο διδάκτορα, ορίζεται ως επι- 
βλέπων Επίκουρος, Αναπληρωτής ή Πρωτοβάθμιος 
Καθηγητής του Τ.Ο.Π.Α. του ίδιου ή συναφούς γνωστι¬ 
κού αντικειμένου με αυτό για το οποίο ενδιαφέρεται ο 
υποψήφιος διδάκτορας. Κάθε μέλος Δ.Ε.Π. μπορεί να 
επιβλέπει συνολικά έως πέντε (5) διδακτορικές διατριβές. 
Η επίβλεψη της διατριβής πιστώνεται με μισή διδακτική 
ώρα εβδομαδιαίως ανά επιβλέποντά. 

β) Η συνάφεια του αντικειμένου του επιβλέποντος 
αποδεικνύεται από: 

-Το γνωστικό αντικείμενο. 

- Τις δημοσιεύσεις του σε έγκυρα επιστημονικά πε¬ 
ριοδικά. 

-Τη συμμετοχή του σε σχετικά ερευνητικά έργα ή σε 
θέσεις ευθύνης. 

-Τη διδασκαλία συναφών μαθημάτων, σε μεταπτυχι¬ 
ακό κυρίως επίπεδο. 

γ) Με την ίδια διαδικασία, μετά από εισήγηση του ορι- 
σθέντος επιβλέποντος, μπορεί να επιλεγεί και δεύτερος 
επιβλέπων του ίδιου ή άλλου Α.Ε.Ι. ή αντίστοιχης βαθμί¬ 
δας ερευνητής ινστιτούτου ή ερευνητικού ιδρύματος της 
ημεδαπής ή της αλλοδαπής, εφόσον αυτό προβλέπεται 
σε πρωτόκολλο συνεργασίας του Ιδρύματος και του εν 
λόγω ινστιτούτου ή ερευνητικού κέντρου. 

δ) Κατά τα λοιπά, η ευχέρεια εκπόνησης διδακτορι¬ 
κής διατριβής με συνεπίβλεψη, πέραν των μελών Δ.Ε.Π. 
του Τ.Ο.Π.Α., ακολουθεί τους ειδικότερους κανόνες του 
άρθρου 43 παρ. 3 ν. 4485/2017. Όσον αφορά την τυχόν 
αντικατάσταση του επιβλέποντος, ακολουθούνται οι 
κανόνες του άρθρου 39 παρ. 3 ν. 4485/2017. 

3. ΥΠΟΛΟΙΠΑ ΜΕΛΗ ΤΡΙΜΕΛΟΥΣ ΣΥΜΒΟΥΛΕΥΤΙΚΗΣ 
ΕΠΙΤΡΟΠΗΣ. 

α) Για κάθε υποψήφιο διδάκτορα, με απόφαση της Σ.Τ., 
μετά από εισήγηση της Σ.Ε., ορίζονται, πέραν του επιβλέ- 
ποντος, δύο (2) ακόμη καθηγητές του Τ.Ο.Π.Α. ή άλλου 
Τμήματος του Παντείου Πανεπιστημίου ή άλλου Α.Ε.Ι. 
της ημεδαπής ή της αλλοδαπής ή κατά νόμο αναγνωρι¬ 
σμένοι ερευνητές (άρθρο 39 ν. 4485/2017), ως μέλη της 
οικείας συμβουλευτικής επιτροπής.Τα υπόψη μέλη της 
επιτροπής πρέπει να έχουν την ίδια ή συναφή επιστη¬ 
μονική ειδικότητα με εκείνη του υποψήφιου διδάκτορα 
που καλούνται να επιβλέψουν. 

β) Η τριμελής συμβουλευτική επιτροπή σε συνεργα¬ 
σία με τον υποψήφιο διδάκτορα καθορίζει το θέμα της 
διδακτορικής διατριβής, το οποίο υποβάλλει στη Σ.Ε. 
για περαιτέρω επεξεργασία και διακίνηση του με μορφή 
εισήγησης προς τη Σ.Τ. Επίσης, η τριμελής επιτροπή, σε 
άμεση συνεργασία με τον υποψήφιο διδάκτορα, ο οποί¬ 
ος υποχρεούται σε προφορική και έγγραφη παρουσίαση 
σχετικού αναλυτικού υπομνήματος, υποβάλλει με βάση 
την ειδικότερη διαδικασία που προβλέπει το άρθρο 40 
παρ. 2 ν. 4485/2017 έως το τέλος κάθε ημερολογιακού 
έτους στη Σ.Τ. σχετική έκθεση προόδου, η οποία κοινο¬ 
ποιείται και προς τη Σ.Ε. 

4. ΓΛΩΣΣΑ ΔΙΔΑΚΤΟΡΙΚΗΣ ΔΙΑΤΡΙΒΗΣ. 

Με ειδικά αιτιολογημένη απόφαση της Σ.Τ., μετά από 
αίτηση του υποψήφιου διδάκτορα, σύμφωνη γνώμη του 
επιβλέποντα ή των επιβλεπόντων και σχετική εισήγηση 
της Σ.Ε., μπορεί να ορισθεί ότι η διδακτορική διατριβή 
θα συγγράφει σε ξένη γλώσσα, την οποία να γνωρίζουν 
και τα υπόλοιπα μέλη της τριμελούς συμβουλευτικής 
επιτροπής. 

5. ΥΠΟΣΤΗΡΙΞΗ ΔΙΔΑΚΤΟΡΙΚΗΣ ΔΙΑΤΡΙΒΗΣ. 

α) Η διδακτορική διατριβή υποστηρίζεται δημοσίως 
από τον υποψήφιο διδάκτορα, ύστερα από έγγραφη θε¬ 
τική εισήγηση (εισηγητική έκθεση) της τριμελούς συμ¬ 
βουλευτικής του επιτροπής. Εφόσον δεν κατατεθεί ομό¬ 
φωνη εισηγητική έκθεση, το κάθε μέλος της τριμελούς 
επιτροπής διατηρεί το δικαίωμα να υποβάλει προς την 
εξεταστική επιτροπή σχετικό σημείωμα, το οποίο συνε- 
κτιμάται κατά τη διαδικασία υποστήριξης της διατριβής. 

β) Η τελική αξιολόγηση της διατριβής γίνεται από επτα- 
μελή εξεταστική επιτροπή, που ορίζεται με απόφαση της 
Σ.Τ., στην οποία μετέχουν και τα μέλη της τριμελούς συμ¬ 
βουλευτικής επιτροπής. Δύο (2) τουλάχιστον μέλη της 
εξεταστικής επιτροπής θα πρέπει να είναι καθηγητές του 
Τ.Ο.Π,Α.Τα υπόλοιπα μέλη μπορούν να είναι καθηγητές 
άλλων Τμημάτων του Παντείου Πανεπιστημίου ή άλλων 
Α.Ε.Ι. εσωτερικού ή εξωτερικού. Πέραν της τριμελούς 
συμβουλευτικής επιτροπής και τα υπόλοιπα τέσσερα 
(4) μέλη της εξεταστικής επιτροπής θα πρέπει να έχουν 
την ίδια ή συναφή επιστημονική ειδικότητα με εκείνη 
του υποψήφιου διδάκτορα. 

γ) Σε περίπτωση αφυπηρέτησης μέλους Δ.Ε.Π. της 
τριμελούς συμβουλευτικής επιτροπής κατά τον χρόνο 
σχηματισμού της επταμελούς εξεταστικής επιτροπής, 
η σχετική αντικατάσταση πραγματοποιείται με βάση τα 
οριζόμενα στο άρθρο 41 παρ. 2 ν. 4485/2017.Τα υπόψη 
αφυπηρετήσαντα και αντικατασταθέντα στη συνέχεια 
μέλη της τριμελούς συμβουλευτικής επιτροπής μπορούν 
να παρίστανται κατά τη διαδικασία δημόσιας υποστήρι¬ 
ξης της διδακτορικής διατριβής, χωρίς όμως δικαίωμα 
ψήφου. 

δ) Για την έγκριση της διδακτορικής διατριβής, η οποία 
οδηγεί στην απονομή αντίστοιχου Δ.Δ., απαιτείται κα- 
ταρχάς η φυσική παρουσία τεσσάρων (4) τουλάχιστον 
μελών της εξεταστικής επιτροπής, ενώ οι υπόλοιποι 
μπορούν να συμμετάσχουν και μέσω τηλεδιάσκεψης. 
Η σχετική έγκριση θεωρείται συντελεσθείσα, εφόσον 
εκφράσουν θετική άποψη με την ψήφο τους πέντε (5) 
τουλάχιστον μέλη της εξεταστικής επιτροπής, μετά 
από ενδελεχή αξιολόγηση της διατριβής αναφορικά με 
τον πρωτότυπο χαρακτήρα της, την εν γένει ποιότητα, 
την πληρότητα καθώς και το κατά πόσον αυτή συνιστά 
συμβολή στην οικεία επιστήμη. Σε περίπτωση όπου το 
πρακτικό υποστήριξηςτης διδακτορικής διατριβής φέρει 
την υπογραφή τεσσάρων (4) μόνον μελών της εξετα¬ 
στικής επιτροπής και πέμπτο μέλος της έχει υπογράψει 
τη σχετική εισηγητική έκθεση ως μέλος της τριμελούς 
συμβουλευτικής επιτροπής, η διατριβή αυτή θεωρείται 
ότι εγκρίνεται έγκυρα. 

ε) Προαπαιτούμενο για την υποστήριξη διδακτορικής 
διατριβής, είναι η συμμετοχή με εισήγηση σε επιστη¬ 


μονικά συνέδρια και η δημοσίευση ενός τουλάχιστον 
άρθρου σε έγκυρα διεθνή επιστημονικά περιοδικά ή σε 
αντίστοιχου κύρους εξειδικευμένους ιστότοπους, σε συ¬ 
νεργασία με τον επιβλέποντα καθηγητή. Η αναγόρευση 
του διδάκτορα γίνεται με απόφαση της Σ.Τ. 

Ζ. ΠΡΟΓΡΑΜΜΑ ΥΠΟΧΡΕΩΤΙΚΩΝ ΣΕΜΙΝΑΡΙΑΚΩΝ ΜΑ¬ 
ΘΗΜΑΤΩΝ ΥΠΟΨΗΦΙΩΝ ΔΙΔΑΚΤΟΡΩΝ. 

Ι.Το πρόγραμμα περιλαμβάνει δύο πλήρη εξάμηνα: 

α) Το χειμερινό εξάμηνο περιλαμβάνει κύκλο σεμιναρι- 
ακών μαθημάτων σε θέματα ερευνητικής μεθοδολογίας 
και ποσοτικών μεθόδων καθώς και θέματα τυπολογίας 
ως προς τη συγγραφή της διατριβής. 

β) Το εαρινό εξάμηνο οι υποψήφιοι διδάκτορες δια¬ 
χωρίζονται ανάλογα με το ευρύτερο ερευνητικό πεδίο 
εκπόνησης της διδακτορικής τους διατριβής και παρα¬ 
κολουθούν κύκλο εξειδικευμένων μαθημάτων σεμινα- 
ριακού τύπου. 

2. Ο αριθμός και το περιεχόμενο των υποχρεωτικών 
αυτών μαθημάτων διαμορφώνονται από τη Σ.Ε. και ανα¬ 
κοινώνονται στην αρχή κάθε ακαδημαϊκού έτους. 

3. Στο τρίτο εξάμηνο των σπουδών τους οι υποψή¬ 
φιοι διδάκτορες παρουσιάζουν την πρόοδο καθώς και 
θέματα της διατριβής τους στο Σεμινάριο Υποψηφίων 
Διδακτόρων. 

Η. ΠΑΡΑΛΛΗΛΕΣ ΥΠΟΧΡΕΩΣΕΙΣ ΥΠΟΨΗΦΙΩΝ ΔΙΔΑ¬ 
ΚΤΟΡΩΝ. 

Οι υποψήφιοι διδάκτορες στο πλαίσιο των σπουδών 
τους οφείλουν: 

1. Να έχουν συστηματική και αποδεδειγμένη παρουσία 
καθώς και ερευνητική δραστηριότητα στους χώρους του 
Τμήματος κατά τον χρόνο εκπόνησης της διδακτορικής 
τους διατριβής. Εφόσον τους ζητηθεί, οι υποψήφιοι δι¬ 
δάκτορες οφείλουν να προσφέρουν και εκπαιδευτικές 
εν γένει υπηρεσίες προς το Τμήμα. 

2. Να συμμετάσχουν στη διεξαγωγή δύο (2) τουλάχι¬ 
στον εξαμηνιαίων προπτυχιακών μαθημάτων (χειμερινό 
και εαρινό) και στη διεξαγωγή ενός (1) μεταπτυχιακού 
μαθήματος καθώς και στην όλη εξεταστική διαδικασία, 
με σχετική αναφορά στην έκθεση αξιολόγησης. 

3. Να συμμετάσχουν με εισήγηση, συνυπογραφόμενη 
από τον επιβλέποντα, σε δύο (2) τουλάχιστον εθνικά ή 
διεθνή συνέδρια. 

4. Να δημοσιεύσουν ένα (1) τουλάχιστον άρθρο σε 
διεθνές επιστημονικό περιοδικό, σε συνεργασία με τον 
επιβλέποντα ή τους επιβλέποντες, σχετικό με το αντικεί¬ 
μενο της διδακτορικής τους διατριβής. 

Ο. ΑΞΙΟΛΟΓΗΣΗ ΥΠΟΨΗΦΙΩΝ ΔΙΔΑΚΤΟΡΩΝ. 

1. Έως την 15η Δεκεμβρίου εκάστου ακαδημαϊκού 
έτους εκπόνησης της διδακτορικής διατριβής, ο υπο¬ 
ψήφιος υποβάλλει έγγραφο αναλυτικό υπόμνημα προς 
τα μέλη της τριμελούς συμβουλευτικής του επιτροπής, 
με κοινοποίηση προς τη Σ.Ε. Το εν λόγω υπόμνημα ο 
υποψήφιος διδάκτορας υποχρεούται να παρουσιάσει 
και προφορικά προς τα μέλη της επιτροπής, σύμφωνα 
με όσα προβλέπονται στο προαναφερόμενο (ανωτ. υπό 
ΣΤ/3-β') άρθρο 40 παρ. 2 ν. 4485/201 7. 

2. Έως την 31 η Δεκεμβρίου, η τριμελής συμβουλευτική 
επιτροπή υποβάλλει στη Σ.Τ. σύντομη έκθεση προόδου 
(αξιολόγησης) σχετικά με την πρόοδο εκπόνησης της 

διατριβής καθώς και ως προς την εκπλήρωση των συ¬ 
νολικών υποχρεώσεων του υποψήφιου διδάκτορα (συμ¬ 
μετοχή σε μαθήματα, πρόοδο στη συγγραφή άρθρων ή 
εισηγήσεων σε συνέδρια κ.λπ.). 

3. Στο τέλος κάθε ακαδημαϊκού εξαμήνου, οι διδάσκο¬ 
ντες των σεμιναριακών μαθημάτων υποβάλλουν στη Σ.Ε. 
αναφορά συμμετοχής και επίδοσης για τους συμμετέχο- 
ντες υποψήφιους διδάκτορες. 

4. Κατά το πρώτο δεκαήμερο του Οκτωβρίου εκάστου 
ακαδημαϊκού έτους, γίνεται συνολική αξιολόγηση της 
προόδου των υποψήφιων διδακτόρων σε κοινή συνεδρί¬ 
αση, όπου μετέχουν ο Διευθυντής και τα λοιπά μέλη της 
Σ.Ε. καθώς και οι επιβλέποντες. Σε περίπτωση που διαπι¬ 
στωθεί ότι υποψήφιος διδάκτορας δεν ανταποκρίνεται 
επιτυχώς στο όλο έργο του, η Σ.Ε. μετά και από εισήγηση 
του επιβλέποντος ή των επιβλεπόντων μπορεί είτε να τον 
καλέσει για συγκεκριμένες συστάσεις ή να εισηγηθεί στη 
Σ.Τ. τη διακοπή των σπουδών του. 

5. Για όλους τους υποψήφιους διδάκτορες ισχύουν οι 
ακαδημαϊκοί κανόνες σχετικά με τη λογοκλοπή και το 
σεβασμό των πνευματικών δικαιωμάτων (ρΐ39ί9Π5ηη). Σε 
περίπτωση που διαπιστωμένα αποδειχθεί λογοκλοπή, η 
Συνέλευση του Τμήματος, με εισήγηση της Σ.Ε. διαγρά¬ 
φει τον υποψήφιο διδάκτορα. Εάν έχει λάβει τον τίτλο 
του διδάκτορα, η Συνέλευση του Τμήματος προβαίνει 
στην αφαίρεση του τίτλου. 

Ο υποψήφιος διδάκτορας υποχρεούται να καταθέσει 
δήλωση αυθεντικότητας της διδακτορικής διατριβής. 

Αν χρησιμοποιούνται δεδομένα «εσωτερικής πλη¬ 
ροφόρησης» στα οποία ο υποψήφιος είχε πρόσβαση 
(όπως π.χ. ένα στέλεχος του Υπουργείο Οικονομικών ή 
τραπεζικό στέλεχος κ.λπ.) πρέπει να προσκομίζει και να 
αρχειοθετείται στο φάκελό του η άδεια της υπηρεσίας 
του για τη χρήση τους, εφόσον δεν παραβιάζεται η νο¬ 
μοθεσία περί προσωπικών δεδομένων. 

6. Στην τελική έγγραφη εισήγηση του επιβλέποντος ή 
των επιβλεπόντων προς τη Σ.Τ. για την υποστήριξη της 
διατριβής, αναφέρονται ρητά τόσο οι δημοσιεύσεις του 
υποψήφιου διδάκτορα, όσο και ο βαθμός εκπλήρωσης 
των συνολικών υποχρεώσεών του, όπως προβλέπονται 
από τον παρόντα Κανονισμό. 

Ε ΥΠΟΤΡΟΦΙΕΣ ΚΑΙ ΕΚΠΑΙΔΕΥΤΙΚΑ ΔΑΝΕΙΑ - ΑΝΑΣΤΟ¬ 
ΛΗ ΦΟΙΤΗΣΗΣ - ΑΞΙΟΛΟΓΗΣΗ Π.Δ.Σ. 

1. Αναφορικά με την παροχή υποτροφιών και εκπαι¬ 
δευτικών δανείων σε φοιτητές του παρόντος Π.Δ.Σ., 
ισχύουν αναλογικά τα προβλεπόμενα περί Π.Μ.Σ.Το ίδιο 
ισχύει και προκειμένου για τη δυνατότητα αναστολής 
φοίτησης στο πλαίσιο του παρόντος Π.Δ.Σ. 

2. Προκειμένου για την εν γένει αξιολόγηση του Π.Δ.Σ., 
ισχύουν τα οριζόμενα στο άρθρο 44 ν. 4485/2017. 

ΙΑ. ΣΥΝΔΙΟΡΓΑΝΩΣΗ ΔΙΑΤΜΗΜΑΤΙΚΩΝ ΚΑΙ ΔΙΥΔΡΥ- 
ΜΑΤΙΚΩΝ Π.Δ.Σ. ΕΣΩΤΕΡΙΚΟΥ ΚΑΙ ΕΞΩΤΕΡΙΚΟΥ - 
ΣΥΜΠΛΗΡΩΜΑΤΙΚΗ ΕΦΑΡΜΟΓΗ ΡΥΘΜΙΣΕΩΝ. 

1. Οσον αφορά τη συνδιοργάνωση από το Τ.Ο.Π.Α. κοι¬ 
νών Π.Δ.Σ. τόσο με άλλα Τμήματα του Παντείου Πανεπι¬ 
στημίου, όσο και με Τμήματα άλλων ελληνικών ή ομοτα- 
γών Α.Ε.Ι. του εξωτερικού καθώς και με αναγνωρισμένα 
ινστιτούτα ή ερευνητικά κέντρα του εσωτερικού ή του εξω¬ 
τερικού, ισχύουν αναλογικά τα περί Π.Μ.Σ. προβλεπόμενα. 


2. Για όσα θέματα αναφορικά με το Π.Δ.Σ. δεν υπάρ¬ 
χουν ειδικές προβλέψεις στο παρόν τμήμα (υπό II) του 
Κανονισμού, εφαρμόζονται αναλογικά τα ανωτέρω ορι¬ 
ζόμενα (υπό I) ως προς το Π.Μ.Σ. 

ΙΒ. ΔΙΑΡΚΕΙΑ ΚΑΙ ΠΑΡΑΤΑΣΗ ΧΡΟΝΟΥ ΛΕΙΤΟΥΡΓΙΑΣ 
Π.Μ.Σ./Π.Δ.Σ. - ΤΡΟΠΟΠΟΙΗΣΗ ΚΑΝΟΝΙΣΜΩΝ. 

1. Η διάρκεια λειτουργίας και η δυνατότητα σχετικής πα¬ 
ράτασης των Π.Μ.Σ./Π.Δ.Σ.Τ.Ο.Π.Α. καθορίζονται από τα 
προβλεπόμενα στην οικεία εγκριτική υπουργική απόφαση. 

2. Οι παρόντες Κανονισμοί Π.Μ.Σ./Π.Δ.Σ. μπορούν να τρο¬ 
ποποιηθούν ως προς οποιεσδήποτε επιμέρους ρυθμίσεις 
τους οποτεδήποτε, εντός του συνολικού βεβαίως χρόνου 
νόμιμης λειτουργίας των οικείων Προγραμμάτων. Οι τρο- 
ποποιήσειςτων υπόψη Κανονισμών προτείνονται με αντί¬ 
στοιχη εισήγηση του Διευθυντή, μετά δε και τη σύμφωνη 
γνώμη τηςΣ.Ε., προς τη Σ.Τ., η οποία και λαμβάνει τη σχετι¬ 
κή απόφαση. Η τελική έγκριση των όποιων τροποποιήσεων 
εναπόκειται σε σχετική απόφαση της Συγκλήτου. Η με τον 
τρόπο αυτόν εγκριθείσες τροποποιήσεις θα ισχύουν από το 
επόμενο εξάμηνο ολοκλήρωσης της νόμιμης διαδικασίας 
από τα κατά τα ανωτέρω αρμόδια προς τούτο όργανα. 

3. Πρόταση αιτιολογημένης τροποποίησης προς τον 
Διευθυντή έχουν τη δυνατότητα να υποβάλουν και κατ’ 
ελάχιστο όριο 10 μέλη Δ.Ε.Π. του Τ.Ο.Π.Α., με παράλληλη 
υποχρέωση κοινοποίησης της πρότασής τους προς τη 
Σ.Ε. και τον/την Πρόεδρο τουΤμήματος. Η απόφαση περί 
οριστικής αποδοχής ή μη της εν λόγω πρότασης μελών 
Δ.Ε.Π. λαμβάνεται από τη Σ.Τ. 

4. Οι παραπάνω τροποποιήσεις ισχύουν χωρίς καμία 
περαιτέρω διαδικασία (όπως πρόσθετες δημοσιεύσεις 
κ.λπ.), των εν λόγω αρχικών Κανονισμών θεωρούμενων 
ότι παρέχουν πάγια και νομότυπη εξουσιοδότηση για 
τον σκοπό αυτόν. 

ΠΡΟΔΙΑΓΡΑΦΕΣ ΥΠΟΒΟΛΗΣ ΠΡΟΤΑΣΗΣ ΕΚΠΟΝΗΣΗΣ 

ΔΙΔΑΚΤΟΡΙΚΗΣ ΔΙΑΤΡΙΒΗΣ ΣΤΟ Π.Δ.Σ.Τ.Ο.Π.Α. 

- Γενική Δομή Πρότασης. 

Εξώφυλλο (Περιλαμβάνει το θέμα της προτεινόμενης 
Διδακτορικής Διατριβής, το ονοματεπώνυμο του Υπο¬ 
ψηφίου και την ημερομηνία). 

Σύντομη περίληψη της πρότασης (250-300 λέξεις). 

Λέξεις - Κλειδιά (έως 6 λέξεις). 

Πίνακας Περιεχομένων. 

Εισαγωγή: Αναγκαιότητα (από πού προκύπτει), Σκοπός 
(βασική αποστολή) και Κύριο. 

Ερώτημα, που καλείται να διερευνήσει η προτεινόμενη 
Διδακτορική Διατριβή. 

Τεκμηρίωση της πρωτοτυπίας της Διατριβής, της συμ- 
βολήςτης στον επιστημονικό διάλογο και στην επίλυση 
πραγματικών προβλημάτων. 

Θεωρητική τεκμηρίωση: Συνοπτική παρουσίαση του 
θεωρητικού υπόβαθρου, στο οποίο θα στηριχθεί η εργα¬ 
σία (αναφορά σε συναφείς εργασίες: Αναφορά σε βιβλία, 
άρθρα και μελέτες, που πραγματεύονται το αντικείμενο 
της προτεινόμενης Διατριβής). 

Δομή και Μεθοδολογία εκπόνησης της Διατριβής: 
Αναλυτικοί στόχοι της εργασίας, βασικό περιεχόμενο, 
συνοπτική παρουσίαση του τρόπου προσέγγισης του 
θέματος και των βασικών ποσοτικών μεθόδων που θα 
χρησιμοποιηθούν, αναμενόμενα αποτελέσματα. 

Βιβλιογραφία: Αναλυτική παρουσίαση της σύγχρονης 
βιβλιογραφίας, που είναι σχετική με το αντικείμενο της 
Διατριβής. 

-Τεχνικές Προδιαγραφές Κειμένου. 

- Μέγεθος κειμένου πρότασης: Έως 3.000 λέξεις. 

- Τύπος και Μέγεθος Γραμματοσειράς: Τιιτιθϊ Νθ\λ/ 
Κοιτιβπ 12 Διάστιχο: 1,5 γραμμές. 

- Διαστήματα παραγράφων (πριν και μετά): 3 στ. Πίνα¬ 
κες, Διαγράμματα κ.λπ. 

- Επάνω (από τον πίνακα ή το διάγραμμα): Αριθμός πί¬ 
νακα ή διαγράμματος και τίτλος ο Κάτω (από τον πίνακα 
ή το διάγραμμα): Πηγή/ές - Αναφορές. 

-Τύποι ένταξης αναφορών μέσα στο κείμενο: "Κείμε¬ 
νο ... (Έοθ, ΚθΙΙγ 3ηά Υθυπς, 2007), κείμενο ... (ΗθΙά θΐ β\, 
2003), κείμενο ... 5ιπίΐΗ (1966) κείμενο" 


- Βιβλιογραφία Έοθ, Ν.Μ., ΚθΙΙγ, Ρ.Ρ. 3πά Υθυπς, 
Η.\Α/. (2007), Εςοποητιίς Οθοςι^ράγ: Α ΈοηΐθηηροΓ3Γγ 
ΙηΐΓοάυςΐίοη, \Λ/ίΙθγ-Βΐ3ςΙ<\/νθΙΙ, Εοηάοη. 

ΗθΙά, ϋ., ΜεΟΐΈνν, Α., ΟοΙάόΙβΐΐ, ϋ. 3ηά Ρθίτβΐοη, Ι (2003), 
"ΡθΐΓιίηΚίης 01ο03ΐίζ3ΐίοη", ίη: ϋ. ΗθΙά 3ηά Α. ΜεΟι-θνν (θά5), 
ΟΙοόθΙ ΤΓ3Π5ίθΓηη3ΐίοη5 ΡθθάθΓ, ΡοΙίΐγ ρΓθ55, ΈθΓηόΓίάςθ, 
ρρ. 67-74 5ηηίίΡι, Ο.Μ. (1966), ΑΤήθΟΓθΐίςθΙ ΡΓ3πηθννοΓΐ<ίθΓ 
ΟθοςΓΒρΜςθΙ 5ΐυάίθ5 οί ΙηάυεΐπθΙ Εοςθΐίοη, Εεοηοιηίς 
ΟθοςΓΒρΡιγ 42(2), ρρ. 95-113. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 9 Μαρτίου 2018 
Η Πρύτανης 
ΙΣΜΗΝΗ ΚΡΙΑΡΗ 

